**Referat af bestyrelsesmøde 26/8-2020**

Til stede:

Helle Lunderød, Peter Brink Thomsen, Søren Møller, Daniel Simonsen, Morten Lorentzen, Martin Boysen, Kim Dam-Johansen (via Teams), Kristoffer Kjærgaard, Wenke Fogsgaard, Hamza Zaman, Tee Lyrn, Mette Karmann (referent)

Afbud:

Thomas Hesselberg

1. Velkommen

Dejligt at vi kan være i samme lokale (næsten) alle sammen. Vi skal byde velkommen til den nye elevrådsrepræsentant. Alle bestyrelsesmedlemmerne præsenterer sig for Tee. Tee er først startet på FVGH pr. august, har gået på Espergærde Gymnasium i 1.g og går nu i 2a her på stedet.

1. Godkendelse af referat fra 20. april ’20

* Referatet godkendes – referatet rundsendes og underskrives af medlemmerne.

1. Godkendelse af dagsorden

* Dagsorden godkendes

1. Orientering fra formanden.

* Der har været en øget opmærksomhed på vores Kina-samarbejde og Peter har, i medierne, forklaret, at vores Konfutzius Classroom er anderledes end andre Kina-samarbejder og mediernes interesse er da også forsvundet lidt igen.
* Helle deltog i translokationen i én klasse og synes, at det fungerede godt.

1. Bestyrelsessammensætning v. formanden

* Helle har undersøgt forretningsordenen mht. referater, der fremover skal underskrives ved starten af næste møde. Det er blevet klart for Helle, at der faktisk ikke er nogen næstformand i bestyrelsen. Et valg af en sådan vil blive sat på næste møde.
* I forretningsordenen står der også, at rektor deltager i bestyrelsen som referent og Peters forslag er, at Mette Karmann indtræder i bestyrelsen som ledelsesrepræsentant og Connie Mikkelsen, som er en af skolens sekretærer, vil indtræde som referent. Baggrunden for dette er, at Peter ønsker at styrke forbindelsen mellem ledelse og bestyrelse, således at Peter, som rektor, har lidt sparring og støtte omkring bestyrelsesarbejdet. Mette Karmann vil ikke have stemmeret (ligesom rektor faktisk heller ikke har stemmeret). Formanden støtter op om forslaget. Dette besluttes og Helle lægger et punkt på næste møde, hvor denne forretningsorden får en tilføjelse, hvor disse ændringer foretages. Ved næste møde vil Connie Mikkelsen således deltage som referent.

1. Orientering fra rektor, bl.a. skoleårets opstart. Coronasituation mm

* Mht. Kina-opmærksomheden forklarer Peter kort hvordan mediehåndteringen foregik med hjælp fra Målfrid Berg og Ingelise Hammer. Kim kommenterer, at vi ikke skal være flove over vores samarbejde og Helle erklærer sig enig og mener, at alt det gode i vores Kina-samarbejde blev fremhævet på bedste vis.
* Et nyt skoleår er startet. Siden 1. august har vi ekstraoptaget ca. 25 elever, primært i hf, så der er vi fyldt helt op på hf (56 elever). Efter fredag i denne uge optager vi kun elever, der overflyttes fra andre hf-skoler, da de i modsat fald allerede vil have manglet en del undervisning. I 1g har vi skrivende stund 128 elever, hvilket er meget tilfredsstillende og ikke langt fra vores loft på 140, så vi er startet 5 1-klasser og forventer at fortsætte med 5 studieretningsklasser.
* Corona:

Skolen ligner temmelig meget sig selv – heldigvis – men vi har indtil nu iværksat følgende tiltag og retningslinjer:

* Forskudte frokostpauser
* Enkelte ensrettede gangområder
* Konstant fokus på håndvask, afspritning og holden afstand
* Ingen fester, cafeer og lign., hvor eleverne mødes på tværs af klasser. Hyggearr. for nye elever på fredag.
* Forældremøde for nye elever 1/9: Kun én forældre pr elev. Intet fællesmøde, kun klassevis velkomst og præsentation af skolen og studieretninger m.m.
* High School Musical med planlagt opførsel i uge 46 er helt aflyst. Auditions blev gennemført. Morten spørger til elev-råds-repræsentanternes reaktion på aflysningen. Hamza svarer, at det er super-ærgerligt, men der er ikke så meget at gøre ved det. Daniel Simonsen tilføjer, at 4.g´ere og 3.HF´ere der har tilmeldt sig i år, får mulighed for at deltage til næste år, hvis musical´en (forhåbentlig) er tilbage.
* Studieture for 2g er i øjeblikket på stand-by, fordi vi skal sikre, at eleverne i tilfælde af aflysning får deres penge retur – men vi håber på, at de kan komme afsted i uge 15 som planlagt. To planlagte 2hf-studieture i uge 39 til hhv Berlin og Sarajevo gennemføres forhåbentlig, men vi følger situationen nøje og er i kontakt med rejsebureauerne. Helle påpeger, at Sarajevo-rejsen bliver fulgt tæt. Peter tilføjer, at den eneste tur der er fuldstændig aflyst, er Kina-turen, trods det, at 2x faktisk havde meldt sig til at rejse i år. På samme måde havde vi tre elever meldt sig interesseret i at være Assistent teachers og de får tilbud om at komme med næste år.
* Endnu ingen smittetilfælde på skolen, men en del til test og hjemmeisolation til svar kendes (både personale og elever).
* To langtidssygemeldinger i lærergruppen (foreløbig t.o.m. uge 42). To unge vikarer er ansat til 5 engelskhold, øvrige hold dækkes af eksisterende personale.
* 3 lærere er gået på pension, 2 timelærere er stoppet. 6-8 vikarer ansat, nogle var her også sidste år.
* Nyt elevråd og formandskab valgt – jeg har overtaget kontakten til dem og vil hjælpe med struktur, vedtægter m.m. Mere følger fra eleverne. Første længere møde om 14 dg. Elevrådsvalget gik rigtig godt og ved det første møde var der repræsentanter fra alle klasser.
* Bygninger: En del problemer med vand for tiden, som kræver undersøgelser og udbedringer – mere under økonomi. Martin spørger til vedligeholdelsesplanen (særligt med fokus på vinduer) skulle fremlægges (jf. sidste mødes referat). Peter forklarer, at det er en meget omfattende plan og Peter har ikke taget den med i til i dag. – men den vil blive eftersendt. Alurammerne er blevet gået igennem med arkitekterne og der vil nok, nu hvor vi kan optage det nye lån, gå i gang med både tag og alurammer. Vi har sparet en del konsulent-timer ved at vores nye pedel Erwin har en baggrund indenfor bygningskonstruktion og har mange års erfaring. Helle foreslår, at vi, på næste møde, sætter bygningsudbedringer og vedligeholdelsesplan på som punkt.
* Skolens store skriftlighedsprojekt gennem tre år m. ekstern finansiering afsluttes 11/9, men arbejdet kører videre som skoleprojekt og i faggrupper/interessegrupper.
* Øget fokus på skr. fravær fremover – skr. fravær kommer også til at udløse sanktioner, og der indføres obligatorisk deltagelse i ”straksafleverings-værksted” for elever, der mangler opgaver. I første omgang opdragende indsats for nye elever.
* Kollegadag 11/9 (efter skriftlighedsprojektets afslutning). Matematik og filosofi står for en sikkert hyggelig og underholdende dag.

1. Orientering fra elevrepræsentanter

* Første møde var blot et valgmøde og elevrådet glæder sig til at komme i gang. Hamza og Bella fra 1q er blevet optaget på akademiet for samfundsengagerede unge (ASU). I næste uge skal der afholdes et kick-off-møde. Projektet er støttet af Ungdomsrådet (som Hamza også er formand for) og Helle tilføjer at det er et kommunalt støttet projekt.
* Tee fortæller lidt om, at man vil diskutere om elevrådet skal være med i DGS – denne debat vil blive taget i elevrådet.
* Martin spørger om eleverne har udtrykt nogle holdninger til håndteringen af Corona-situationen. Hamza synes at skolen har håndteret situationen godt, og at kvaliteten af undervisningen har været god. Peter tilføjer, at han, i dag, var blevet opsøgt af tre elever, som håbede på, at hvis man var mere strikse med Corona-forholdene (fx zone-inddeling) kunne man hurtigere vende tilbage til en situation, hvor der fx kunne afholdes fester. Eleverne tager situationen alvorligt. Hamza fortæller, at selvom vi må være på skolen nu, så kan den virtuelle undervisning være god fx i stedet for arbejd-selv, hvis en lærer synes at kunne varetage undervisning hjemmefra. Helle tilføjer, at det er godt at man tager de gode erfaringer med sig.

1. Orientering fra medarbejderrepræsentanter

* Lærerne er glade for, at vi kan holde nogle lidt løsere retningslinjer og vi har fundet en fornuftig balance. I går blev der afholdt PR-møde, og her blev der lavet et gruppearbejde med opsamling af erfaringer angående virtuel undervisning. Daniel er i gang med samle op på gruppearbejdet og vores IT-afdeling vil lave nogle kurser i de områder, der viser sig at være fortsat anvendelige.
* Mht. de to langtidssygemeldinger kan det være en konsekvens af Corona-situationen, som rammer nu som en efterve. Søren synes at kunne fornemme, at det ikke kun er her, at sommerferien har føltes kort og arbejdsbyrden synes meget stor. Der bliver taget hånd om de to sygemeldinger og der er en løbende dialog.

1. Økonomi – rapportering for juli ’20 og estimat for 2020 jf udsendt bilag

* Julirapportering viser et estimeret årsresultat på ca. +1,5 mio mod budgetteret 687.000. Det har baggrund i, at vi har nogle forhøjede tilskud og der er, grundet Corona, sparet lidt i slutningen af skoleåret.
* Vi vil gerne afsætte penge til renovering af et naturvidenskabslokale – ikke nødvendigvis udført i 2020, men fx bruge nogle penge i starten af 2021, fx gøre geografilokalet til et naturvidenskabslokale. Der er ikke tale om decideret tilbygning. På samme måde drømmer vi om at renovere to lokaler mht. borde og stole.
* Vi forventer højere vedligeholdelses/driftsudgifter som følge af problemer med vand, ikke eksplosivt, men dog forhøjet.
* Vi ønsker at påbegynde renovering af tag på gammel bygning for nogle af midlerne i tillægslånet, som udbetales primo-oktober.
* Bestyrelsen bedes tage stilling til årsresultatets ønskede størrelse, skal det nye overskud investeres, eller skal vi pejle imod det estimerede årsresultat? Kristoffer bifalder, at pengene investeres i skolen, så vi kan holde skolens materiel i ordentlig stand. Søren tilføjer, at der også kommer en lønudvikling, som vil kræve nogle ekstra udgifter. Kristoffer argumenterer for, at Corona-situationen har slidt på arbejdsmiljøet, så det er endnu et argument for at pengene investeres i skolen. Pengene skal helst ikke ind i egenkapitalen og bestyrelsen skal derfor godkende, at pengene hensættes og bruges på kerneopgaven og studiemiljøet og en fastholdes af at skolen er en attraktiv arbejdsplads. Helle tilføjer, at bestyrelsen aldrig har været interesseret i akkumulere penge, men vil i stedet satse på at holde budgettet og sætte pengene i værk på skolen. Peter tilføjer, at elevtallet ser fornuftigt ud og låneomlægningen giver også lidt mere luft i budgettet. Det besluttes den del af overskuddet der ligger over det budgetterede kan hensættes til investeringer i skolen jf. ovenstående.

1. Rengøring – status

* Beslutning om hjemtagelse truffet, da vi synes at vi var under et unødvendigt tidspres, fordi udliciteringen skulle indgå i Gymnasiefællesskabets udliciterings-runde. Vi har dog opnået at lovliggøre forholdene, idet Charlotte Sommer er opsagt pr. februar 2021. Hun har således mulighed for at byde ind på den opgave, som er beskrevet i det nedenstående. Møde med medarbejderne (4 rengøringsdamer) i næste uge – udsat pga personlige forhold hos to ansatte.
* Ønske om opmåling, beregning m.m. foretaget af Dansk Service Rådgivning. Pris. ca. 22.000. Vil give et uvildigt grundlag at organisere rengøringsopgaven fremover på. 3F tilbyder gratis opmåling – de har allerede foretaget en meget løs opmåling på baggrund af tegninger og arbejdsplaner – her var den løse vurdering, at der kunne spares 100.000 ved at reducere timetallet med 2½ time dagligt (500 timer pr år). Beskæftigelsesgraden for vores 4 ansatte kan ende med at blive nedjusteret i forlængelse af en uvildig opmåling mm. – de fortsætter naturligvis på samme statslige overenskomst mv.
* Kort redegørelse for møde med rengøringspersonalet 13/8 med 3F og Gymnasiefællesskabet som bisiddere (også beskrevet i mailkorrespondence op til dette bestyrelsesmøde). Hos 3F fremstod kun udliciteringens ’grimme ansigt’, så Peter vurderede, at vi havde behov for at strække processen lidt ud, så længe vores rengøring blev lovliggjort.
* Helle synes også det har været et specielt forløb med et unødigt pres. Der er mange faktorer der har spillet ind. Vi var pressede på at vi skulle træffe en beslutning og det var svært at blive klar på, hvad Charlotte Sommer egentlig ville. Derfor blev vi nødt til, som skole, at tage en beslutning og det var Helles fornemmelse, at ledelsen ville hælde til udlicitering. Det vi har nået, er et godt kompromis og bestyrelsen støtter, at vi bruger 22.000 til en uvildig opmåling. Morten støtter, at forløbet ikke har været ideelt, men det har været vigtigt, at tage hensyn til medarbejderhensyn. Søren tilføjer, at SU også har nikket til den nuværende løsning og bemærker, at udliciteringen jo stadig er en mulighed, blot på et senere tidspunkt og evt. i en runde med andre gymnasier, hvilket vil kunne spare os penge, på et senere tidspunkt. Beslutningen er således hjemtagelse og en uvildig opmåling af skolen.

1. Optagelse af nyt realkreditlån – status jf udsendt bilag

* Der har løbende været udsendt orienteringer om optagelse af det nye realkreditlån. Morten udtaler, at det var rigtigt, at vi selv gjorde arbejdet med at finde det rette lån – det var godt bestyrelsesarbejde og beviser, at bestyrelsens sammensætning kan skabe fine resultater. Søren kommenterer også, at det er et bevis på at gymnasiet er ’sundt’ og bygger på et godt fundament. Peter har meldt ud at vejledningen, fra konsulentens side, var lidt ufin og det er tydeligt, at vi har kunnet klare os uden konsulentens bistand. Peter spørger til om det var urimeligt at sætte de to banker op imod hinanden, men Morten kommenterer, at det er helt efter bogen.
* Bestyrelsen beslutter at optage nyt 30-årigt realkreditlån på 30 millioner kr. hos Jyske Realkredit. Lånet hjemtages pr. 30/9-2020 og erstatter institutionens nuværende realkreditlån hos Nordea.

1. Kommende møde

* 28/10 kl. 17:30 og
* 9/12 kl. 17:30 (her er fokus på økonomi og Dorthe vil deltage).

1. Eventuelt

* Martin spørger til skolens overvejelser ang. rygepolitik og røgfri skole. Vi har varslet skolens elever og lærere om, at skolen, højst sandsynligt, bliver røgfri pr. 1/1-2021. Halsnæs kommune støtter skolen i denne proces ved at lave rygestops-kurser.
* Orientering om skolens skitur for 1.g´ere – herunder eventuelle Corona-restriktioner ved denne tur. Disse er rundsendt til bestyrelsen.